
	1.
	MK sēdes protokollēmuma projekts
3.4. Labklājības ministrijai sadarbībā ar Nodarbinātības valsts aģentūru dot atļauju un nodrošināt valodas apguvēju, kā arī latviešu valodas mācību pakalpojuma sniedzēju datu apmaiņu par laika posmu, sākot no 2023. gada un turpmāk, noslēdzot līgumu ar Valsts izglītības attīstības aģentūru par datu integrāciju pieaugušo prasmju pārvaldības platformā STARS.
	Priekšlikums
Ņemot vērā to, ka Valsts digitālās attīstības aģentūras izstrādātā Datu izplatīšanas un pārvaldības platforma DAGR ir valsts platforma, kas paredzēta informācijas aprites un sadarbspējas uzlabošanai valsts pārvaldē, aicinām protokollēmuma 3.3.4. punktā veikt papildinājumus, paredzot datu apmaiņu un integrāciju īstenot, primāri izmantojot platformu DAGR, jo tās uzdevums ir nodrošināt, ka valsts iestāžu informācijas sistēmas var savstarpēji apmainīties ar datiem – gan starp institūcijām, gan starp valsts informācijas sistēmām.
Piedāvātā redakcija
Labklājības ministrijai sadarbībā ar Nodarbinātības valsts aģentūru dot atļauju un nodrošināt valodas apguvēju, kā arī latviešu valodas mācību pakalpojuma sniedzēju datu apmaiņu par laika posmu, sākot no 2023. gada un turpmāk, noslēdzot līgumu ar Valsts izglītības attīstības aģentūru par datu integrāciju pieaugušo prasmju pārvaldības platformā STARS. Datu apmaiņa un integrācija jāīsteno, primāri izmantojot Valsts digitālās attīstības aģentūras izstrādāto Datu izplatīšanas un pārvaldības platformu DAGR.

